CELEX: 32016R0441
Language: hu
Date: 2016-03-23 00:00:00
Title: A Bizottság (EU) 2016/441 rendelete (2016. március 23.) az 1333/2008/EK európai parlamenti és tanácsi rendelet II. mellékletének a mustárban édesítőszerként alkalmazott szteviol glikozidok (E 960) felhasználása tekintetében történő módosításáról (EGT-vonatkozású szöveg)

24.3.2016   
            
            
               HU
            
            
               Az Európai Unió Hivatalos Lapja
            
            
               L 78/47
            
         A BIZOTTSÁG (EU) 2016/441 RENDELETE
   (2016. március 23.)
   az 1333/2008/EK európai parlamenti és tanácsi rendelet II. mellékletének a mustárban édesítőszerként alkalmazott szteviol glikozidok (E 960) felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben használható élelmiszer-adalékanyagok uniós jegyzékét és azok felhasználási feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               2015. január 23-án kérelmet nyújtottak be a szteviol glikozidok (E 960) mustárban édesítőszerként történő felhasználásának engedélyezése iránt. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               A szteviol glikozidok kalóriamentes, ízüket tekintve édes alkotórészek, melyek a szacharóz helyettesítésére használhatók a mustárgyártásban, lehetővé téve – az elvárt érzékszervi tulajdonságok megőrzése mellett – a termék eltarthatóságának meghosszabbítását és mikrobiológiai stabilitásának fokozását (a cukortartalom csökkentése gátolja a fermentáció folyamatát, ahol a cukor az egyik szubsztrát). A szteviol glikozidok engedélyezése révén az eddig alkalmazottól eltérő, némileg különböző ízjellemzőkkel rendelkező édesítőszert tartalmazó termék elérhetővé tételével bővülhet a termékszortiment.
            
         
               (5)
            
            
               Az Európai Élelmiszerbiztonsági Hatóság (a továbbiakban: Hatóság) megvizsgálta a Stevia rebaudiana Bertoni növény leveleiből nyert és édesítőszerként használt szteviol glikozidok biztonságosságát, és 2010. április 14-én véleményt nyilvánított (3). A Hatóság megengedhető napi bevitelt (ADI) határozott meg a szteviol glikozidokra (szteviol egyenértékként kifejezve, 4 mg/kg testsúly/nap).
            
         
               (6)
            
            
               Az édesítőszernek a mustárban való, 120 mg/kg felső határérték (szteviol-egyenértékként kifejezve) melletti alkalmazásának engedélyezése az E 960 bevitelét a következő határértékeken belül növelné: átlagos fogyasztás esetén az ADI 0–0,133 % közötti, jelentős fogyasztás esetén 0–1,143 % közötti mértékben nőne. Ez elhanyagolható további fogyasztói expozíciónak tekinthető, ezért nem merül fel biztonságossági aggály.
            
         
               (7)
            
            
               Az 1331/2008/EK rendelet 3. cikkének (2) bekezdése szerint a Bizottság köteles kikérni a Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve azokban az esetekben, amikor a naprakésszé tétel valószínűsíthetően nem gyakorol hatást az emberi egészségre. Mivel a szteviol glikozidok (E 960) mustár esetében édesítőszerként való használatának engedélyezése az említett jegyzék olyan naprakésszé tételét jelenti, amely valószínűsíthetően nem gyakorol hatást az emberi egészségre, nem szükséges kikérni a Hatóság véleményét.
            
         
               (8)
            
            
               Ezért helyénvaló a szteviol glikozidok (E 960) mustárhoz (élelmiszer-alkategória: 12.4) adott édesítőszerként, 120 mg/kg felső határérték melletti alkalmazásának engedélyezése.
            
         
               (9)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  The EFSA Journal 2010; 8(4):1537.
   
      MELLÉKLET
      Az 1333/2008/EK rendelet II. mellékletének E. része a következőképpen módosul:
      
                  1.
               
               
                  A 12.4 alkategóriában – Mustár – az E 959 bejegyzés után a jegyzék az alábbi bejegyzéssel egészül ki:
                  
                               
                           
                           
                              „E 960
                           
                           
                              Szteviol glikozidok
                           
                           
                              120
                           
                           
                              (60)”
                           
                           
                               
                           
                        
            
                  2.
               
               
                  A szöveg a következő lábjegyzettel egészül ki:
                  
                              „(60):
                           
                           
                              Szteviol-egyenértékként kifejezve”.